Dragi moji vjeroučenici, hvaljen Isus i Marija!

Danas slavimo blagdan Uzašašća, kojeg još nazivamo i Spasovo.

Uzašašće ili Spasovo je kršćanski blagdan. Slavi se 40 dana poslije Uskrsa. Prema Bibliji, Isus je 40 dana poslije uskrsnuća ostao na zemlji i činio mnoga brojna čudesa. Nakon toga je uzašao na nebo kod svoga Oca, da pripravi mjesto za sve nas. Šaljem vam biblijski tekst o Uzašašću. Pročitajte ga i pokušajte u bilježnice odgovoriti na ova pitanja dolje.

Svako dobro, i veliki pozdrav šalje vam vaša vjeroučiteljica Mirjana!

 ☺

 Uzašašće

 6 Nato ga sabrani upitaše: "Gospodine, hoćeš li u ovo vrijeme Izraelu opet uspostaviti kraljevstvo?" 7 On im odgovori: "Nije vaše znati vremena i zgode koje je Otac podredio svojoj vlasti. 8 Nego primit ćete snagu Duha Svetoga koji će sići na vas i bit ćete mi svjedoci u Jeruzalemu, po svoj Judeji i Samariji i sve do kraja zemlje." 9 Kada to reče, bî uzdignut njima naočigled i oblak ga ote njihovim očima. 10 I dok su netremice gledali kako on odlazi na nebo, gle, dva čovjeka stadoše kraj njih u bijeloj odjeći11 i rekoše im: "Galilejci, što stojite i gledate u nebo? Ovaj Isus koji je od vas uznesen na nebo isto će tako doći kao što ste vidjeli da odlazi na nebo."

1. Nebo: Kako ti zamišljaš raj?

2. Anđeli: Što bi pitao anđele o Isusovom ponovnom dolasku?

3. Učenici: Što bi pitao Isusa da si bio tamo kad je odlazio na nebo?